डा. रति सक्सेना कवि, आलोचक, अनुवादक और वेद शोधिका है । हिन्दी में चार ( माया महा ठगिनी, अजन्मी कविता की कोख से जन्मी कविता, और सपने देखता समुद्र, एक खिड़की आठ सलाखें ), अंग्रेजी में दो और मलयालम में एक ( अनूदित ) कविता संग्रह प्रकाशित हो चुके हैं । इतालवी भाषा में भी एक कविता संग्रह और अथर्ववेद की प्रेम कविता का अनुवाद प्रकाशित हो चुका है।एक कविता संग्रह अंग्रेजी और हिन्दी , दोनों भाषाओं में प्रकाशित है। मालयालम के प्रसिद्ध कवि अय्यप्पा पणिक्कर की स्मृतियों पर आधारित एक पुस्तक Every thing is past tense हाल मेंही छपी है। अन्य पुस्तक "चींटी के पर" ( यात्रा संस्मरण ) प्रकाशाधीन है। वेदों को आधार बना कर लिखे गए लेख अपने विशेष दृष्टिकोण के कारण पठनीय रहें हैं । देश -विदेश की कई भाषाओं में रति सक्सेना की कविताएँ अनूदित हुईं हैं । ईरान की Golestaneh नामक पत्रिका में रति सक्सेना की कविताओं और जीवन को लेकर एक विशेष अंक निकाला गया है। रति सक्सेना ने कविता और गद्य की 11 पुस्तकों का मलयालम से हिन्दी में अनुवाद भी किया है जिसके लिए उन्हें वर्ष 2000 में केन्द्र साहित्य अकादमी का अवार्ड मिला । मलयालम की कवयित्री बालामणियम्मा को केन्द्र में रख कर एक आलोचनात्मक पुस्तक लिखी ( बालामणियम्मा , काव्य कला और दर्शन ) रति सक्सेना का सबसे महत्वपूर्ण कार्य है अथर्ववेद को आधार बना कर लिखी पुस्तक " ए सीड आफ माइण्ड‍ - ए फ्रेश अप्रोच टू अथर्ववेदिक स्टडी" जिसके लिए उन्हे " इन्दिरा गाँधी राष्ट्रीय कला केन्द्र " फेलोशिप मिली । रति सक्सेना को विशिष्ट कवितोंत्सवों "PoesiaPresente" मोन्जा ( इटली )Monza ( Italy) में, Mediterranea Festival द्वारा रोम में और International House of Stavanger, नोर्वे, International Poetry festival , Medillin , कोलम्बिया के प्रसिद्ध कवितोत्सव में कवि एवं फेस्टीवल डायरेक्टर के रूप में भाग लेने के लिए आमन्त्रित किया गया था। हाल में ही तुर्की के शीर होतल में विशेष रूप से आमन्त्रित रहीं। आप www.kritya.in नामक द्विभाषी कविता की पत्रिका की संपादिका है जो पिछले सात वर्षों से चली आ रही है। कृत्या नामक संस्था द्वारा पिछले सात वर्षों से स्तरीय कवितोत्सव मनाए जा रहे हैं, जो अपने स्तरीय प्रदर्शन के कारण वैश्विक स्तर पर प्रसिद्ध हैं।